Касационният жалбоподател Б. Г. В., редовно призован, не се явява. Вместо него - адв. А., с пълномощно по делото.
Ответникът С. „П. П.” П. ОД на М. – Б., редовно призован, не се представлява.
За О. П. – Б., редовно призована, се явява прокурор Костадинова. 

СТРАНИТЕ (поотделно): Да се даде ход на делото. 

Съдът намира, че не са налице процесуални пречки за даване ход на делото, предвид редовното призоваване на страните, поради което 

О П Р Е Д Е Л И: 

ДАВА ХОД НА ДЕЛОТО И ДОКЛАДВА 
 
Касационната жалба на Б. Г. В., подадена чрез упълномощен адвокат, против Решение № 5411/06.07.2016 г., постановено по НАХД № 518/2016 г. по описа на Районен съд – Б..
В жалбата не се съдържат искания за събиране на нови доказателства по смисъла на чл. 219 от АПК.

АДВ. А.: Уважаеми Касационни съдии, поддържам касационната жалба. Нямам други доказателствени искания. 

ПРОКУРОРЪТ: Нямаме доказателствени искания. Моля да дадете ход на делото по същество. 

Съдът намира делото за изяснено от фактическа страна, поради което 

О П Р Е Д Е Л И:

ДАВА ХОД НА ДЕЛОТО ПО СЪЩЕСТВО

АДВ. А.: Уважаеми Касационни съдии, моля да отмените първоинстанционното решение, като неправилно. Пред първата инстанция се установи, че не може да се докаже авторството на деянието и да бъде вменен във вина моят доверител. Разследващите полицаи са подали сигнал за спиране и не са видели кой е управлявал мотоциклета. Не можаха да разпознаят и доверителя ми като водач на мотоциклета към подадения стоп-сигнал. Със свидетелските си показания В. потвърди, че на процесната дата мотоциклетът е управляван от лице, което не го познава, тъй като моторът е бил обявен за продажба. Ето защо поддържащият обвинението орган, не е доказал по безспорен начин, че доверителят ми е извършител на нарушението.

ПРОКУРОРЪТ: Уважаеми Касационни съдии, считам, че подадената касационна жалба е неоснователна. Въз основа на правилна фактическа обстановка по делото съдът е извел правилни правни изводи. Правилно съдът не е кредитирал показанията на свидетелката В., тъй като се явява заинтересована от изхода на делото. Не са налице касационни основания за отмяна на първоинстанционното решение, поради което моля да го оставите в сила.

Съдът счете делото за изяснено и обяви, че ще се произнесе със съдебен акт в законоустановения едномесечен срок. 

Протоколът се написа в съдебно заседание, което приключи в 10.15 часа.

                                         ПРЕДСЕДАТЕЛ: /п/ Серафимка Мадолева
                                           СЕКРЕТАР: /п/ М. Янева-Кирова

Вярно с оригинала!
М.К.